

**Жер учаскелеріне қауымдық сервитут белгілеу туралы**

Қостанай облысы Қостанай қаласы әкімдігінің 2024 жылғы 9 тамыздағы № 1365 қаулысы

      Қазақстан Республикасы Жер кодексінің 18-бабының 5-1 тармақшасына, 69-бабының 4-тармағына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 31-бабына сәйкес, "Қостанай қаласы әкімдігінің жер қатынастары бөлімі" мемлекеттік мекемесінің 2024 жылғы 10 шілдедегі № 321, № 322 бұйрықтарымен бекітілген жерге орналастыру жобалары негізінде Қостанай қаласының әкімдігі ҚАУЛЫ ЕТЕДІ:

      1. "Строй Элит Дом" жауапкершілігі шектеулі серіктестігіне елді мекендердің жері санатынан Қостанай қаласы, Гашек көшесі мекенжайы бойынша жер учаскелеріне қауымдық сервитут белгіленсін:

      "Қостанай қаласы, Гашек көшесі мекенжайы бойынша қосарлас салынған коммерциялық, бос уақыт өткізу және сауықтыру үй-жайлары бар көп қабатты тұрғын үй кешенін салу" объектісіне су құбырының сыртқы желілерін жүргізу үшін, жалпы алаңы 0,0180 гектар;

      "Қостанай қаласы, Гашек көшесі мекенжайы бойынша қосарлас салынған коммерциялық, бос уақыт өткізу және сауықтыру үй-жайлары бар көп қабатты тұрғын үй кешенін салу" объектісіне канализацияны жүргізу үшін, жалпы алаңы 0,0120 гектар.

      2. "Қостанай қаласы әкімдігінің жер қатынастары бөлімі" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулыны қол қойылған күнінен бастап бес жұмыс күні ішінде Қазақстан Республикасы нормативтік құқықтық актілерінің эталондық бақылау банкінде ресми жариялауға жіберуді;

      2) ресми жарияланғаннан кейін осы қаулыны Қостанай қаласы әкімдігінің интернет-ресурсына орналастыруды қамтамасыз етсін.

      3. Осы қаулының орындалуын бақылау Қостанай қаласы әкімінің жетекшілік ететін орынбасарына жүктелсін.

      4. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Әкім* | *М. Жүндібаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК